CELEX: C2005/155/22
Language: da
Date: 2005-06-25 00:00:00
Title: Dom afsagt af Retten i Første Instans den 12. april 2005 i sag T-191/02, Giorgio Lebedef mod Kommissionen for De Europæiske Fællesskaber (Tjenestemænd — rammeaftale af 1974 mellem Kommissionen og de faglige organisationer og sammenslutninger — opsigelse — vedtagelse af gennemførelsesbestemmelser — stadfæstelse af aftalen af 4. april 2001 — formaliteten)

25.6.2005   
            
            
               DA
            
            
               Den Europæiske Unions Tidende
            
            
               C 155/11
            
         
      DOM AFSAGT AF RETTEN I FØRSTE INSTANS
   
   den 12. april 2005
   i sag T-191/02, Giorgio Lebedef mod Kommissionen for De Europæiske Fællesskaber (1)
   
   (Tjenestemænd - rammeaftale af 1974 mellem Kommissionen og de faglige organisationer og sammenslutninger - opsigelse - vedtagelse af gennemførelsesbestemmelser - stadfæstelse af aftalen af 4. april 2001 - formaliteten)
   (2005/C 155/22)
   Processprog: fransk
   I sag T-191/02, Giorgio Lebedef, tjenestemand ved Kommissionen for De Europæiske Fællesskaber, Senningerberg (Luxembourg), ved avocats G. Bounéou og F. Frabetti, og med valgt adresse i Luxembourg, mod Kommissionen for De Europæiske Fællesskaber (befuldmægtiget: J. Currall, og med valgt adresse i Luxembourg), angående en påstand om annullation af Kommissionens afgørelse af 5. december 2001, hvorved Kommissionen opsagde rammeaftalen af 20. september 1974, på ny vedtog de gennemførelsesbestemmelser vedrørende samrådets niveauer, samrådsinstansen og samrådsprocedurerne, der var aftalt mellem hovedparten af de faglige organisationer og sammenslutninger og Kommissionens administration den 19. januar 2000, stadfæstede aftalen af 4. april 2001 vedrørende de midler, der er til rådighed til repræsentation af personalet, stadfæstede bestemmelserne vedrørende strejken i bilag I til rammeaftalen af 20. september 1974, opfordrede Kommissionens viceformand, N. Kinnock, til at forhandle med de faglige organisationer og sammenslutninger og til at foreslå en ny rammeaftale til vedtagelse af kollegiet inden udgangen af marts 2002 og til i rækken af ændringer til vedtægten, som skal forhandles med de faglige organisationer og sammenslutninger, at tilføje en ændring vedrørende muligheden for at vedtage en valgordning ved afstemning afholdt blandt institutionens personale, og om fornødent en påstand om annullation af N. Kinnocks skrivelse af 22. november 2001 til formændene for alle fagforeningerne, hvorved han gør dem bekendt med sin beslutning om at anmode Kommissionen om den 5. december 2001 at opsige rammeaftalen af 1974 og at vedtage flere af de førnævnte punkter, samt en påstand om annullation af E. Halskovs afgørelse af 6. december 2001 om ikke at tildele sagsøgeren en tjenesterejse med henblik på at deltage i samrådet den 7. december 2001 vedrørende »forslagspakken om vedtægtsændringer«, har Retten (Første Afdeling), sammensat af præsidenten, B. Vesterdorf, og dommerne P. Mengozzi og M.E. Martins Ribeiro; justitssekretær: fuldmægtig I. Natsinas, den 12. april 2005 afsagt dom, hvis konklusion lyder således:
   
               1)
            
            
               Kommissionen for De Europæiske Fællesskaber frifindes.
            
         
               2)
            
            
               Hver part bærer sine egne omkostninger, herunder omkostningerne i forbindelse med sagen om foreløbige forholdsregler.
            
         
      (1)  EFT C 233 af 28.9.2002.